किनभने, अस्ति सोमबारमात्र सिके राउतले २०७१ सालको सार्क सम्मेलनताका बिरोध जनाउने आठ–दश जना मानिस पक्रेको नाममा ‘रंगभेद’ विरोधी दिवस मनाएका छन् । काठमाडौंबाट भए गरिएका विभेदजस्तै देखिने यस्ता व्यवहारको प्रतिक्रिया अब तराईतिरबाट आउने खतरा छ । सरकारकै गतिविधिका कारण हिन्दूवादीहरू नचिढिएलान् भन्न सकिन्न । यस्तो प्रारम्भिक रिपोर्ट सिंहदरबारमा आइरहेको छ । सुुनसरीमा मुस्लिम समुदायका दुई अगुवा मारिए । कपिलवस्तुमा पनि त्यस्तो घटना भयो । तीबाहेक भारतीय सीमावर्ती क्षेत्रमा हत्याका घटना बढ्दै छन् । त्यसमाथि निश्चित धर्म पक्षधर, गैरसरकारी संस्थाले आयोजना गरेका कार्यक्रममा पैसा हालिदिने, सहआयोजक नै बनिदिनेजस्ता कुराले आगोमा घ्यु थप्ने काम भएको छ ।
